Peter Finch

Peter Finch (oik. Frederick George Peter Ingle-Finch 28. syyskuuta 1916 Lontoo, Englanti – 14. tammikuuta 1977 Beverly Hills, Kalifornia) oli brittiläissyntyinen australialainen näyttelijä. Hän syntyi Englannissa, mutta hänen vanhempansa olivat australialaisia ja hän kasvoi Sydneyssä.

Finch aloitti elokuvauransa 1930-luvun lopussa. Hänen tunnetuimpia elokuvia ovat muun muassa Hyvästi, Mrs. Miniver (The Miniver Story, 1950), Robin Hood ja iloiset veikot (The Story of Robin Hood and His Merrie Men, 1952), Norsupolku (Elephant Walk, 1954), Tumma kostaja (The Dark Avenger, 1955) ja Kathryn Hulmen romaaniin perustuva Nunnan tarina (The Nun's Story, 1959), jossa vastanäyttelijänä oli Audrey Hepburn. Finchin viimeiseksi elokuvaksi jäi Kasvot kuvaruudussa (Network, 1976), josta hän sai parhaan miespääosan Oscarin postuumisti. 

Finch oli elämänsä aikana kolme kertaa naimisissa ja hänellä oli neljä lasta. Hän kuoli sydänkohtaukseen 60-vuotiaana.

Aiheesta muualla 

 
 Peter Finch NNDB:ssä

Australialaiset näyttelijät
Parhaan miespääosan Oscar-palkinnon saajat
Golden Globe -palkinnon saajat
BAFTA-palkinnon saajat
Vuonna 1916 syntyneet
Vuonna 1977 kuolleet